
Dinko Matković 
Vrboska (Hvar) 


POSLOVICE VRBOSKE 


Većinu ovih poslovica pamtim iz djetinjstva i dječaštva (rođen sam 1925. g.). Moja 
baka po ocu Dobra (Buona) Matković rođ. Stipišić (1870-1960) bila je nepismena, ali je 
znala mnogo poslovica i često ih upotrebljavala u razgovorima (osobito u razgovorima uz 
vatru na kominu), a djed po ocu Grgo Matković pok. Dinka (1858-1936) je bio pomorac i 
na jedrenjaku plovio po Jadranu i Sredozemlju te je znao i talijanske, koje je pamtio i moj 
otac Nikola Matković (1902-1979). Od 1991. g. uz poslovice bilježio sam i izreke (fraze), 
a i riječi. 

Smatram da je razvrstavanje poslovica po tematskim područjima bolje od načela 
“nereda”. Mnoge poslovice mogle su biti svrstane u dvije grupe po ovom redosljedu, ali 
sam ih zapisao samo jednom. Najviše ih je u grupi savjeti i u grupi moralno-etičkih 
vrijednosti, ali sve se na kraju svode na savjet i pouku kojima su starije generacije usmenim 
putem htjele prenijeti mlađima svoja životna iskustva po kojima bi se mlađi trebali ponašati. 
U Vrboski je u drugoj polovici 16. stolj. izgrađena monumentalna crkva - tvrđava (koliko 
mije poznato jedinstvena u Dalmaciji) stoje dokaz da su tadašnji Vrbovljani (ribari, težaci, 
pomorci i zanatlije) imali mnogobrojne veze i s Venecijom, koja je tada vladala otokom. 
Petar Hektorović u svom poznatom djelu “Ribanje i ribarsko prigovaranje” zabilježio je 
nekoliko poslovica što dokazuje da su ih ondašnji Hvarani upotrebljavali. Poput isklesanih 
kamena u spomenutoj crkvi tvrđavi, poslovice su bile i ostale elementi ugrađeni u duhovnu 
konstituciju i našeg otoka. Poslovice su se učile u školi (redovita pučka škola u Vrboski 
otvorena je za mušku djecu 1827. g.), iz kalendara i knjiga (tek poneki radioaparat bio je u 
mjestu do 1950. g., a TV - od 1960. g.), a najviše u društvenim kontaktima na rivi i pjaci. 
Teško je reći koliko je od ovih zabilježenih poslovica izvornih, nastalih u mjestu, sigurno 
je da ih nije mnogo, jer se mnoge čuju i u drugim mjestima na otoku, a veliki broj je 
općepoznat odnosno zabilježen, ali su sve ove poslovice prilagođene mjesnom govoru. 
Zabilježio sam i akcente bez kojih ovaj rad ne bi bio kompletan. Ovdje sam zabilježio 273 
poslovice što ne znači da su sve zabilježene. Bio bih zahvalan onim Vrbovljanima koji bi 
ovome popisu dodali još poneku. Zahvaljujem prof. Ivu Tomiću na korisnim savjetima kao 
i na prevodu talijanskih poslovica. 

Rujan 1999. Dinko Matković 

NEKOLIKO BILJEŽAKA O MJESNOM GOVORU U VRBOSKI NA OTOKU 

HVARU 

Stanovnici otoka Hvara su čakavci i u gradu Hvaru cakavci (izuzetak su štokavci iz 
Sućurja). Mjesni govor u svakome od 18 naselja ima svoje veće ili manje posebnosti 
(Slovenci to kažu u rimi: Vsaka vas /selo/ ima svoj glas). 

1. Za razliku od štokavaca i nekih čakavaca Vrbovljani su okavci - što znači da u 
mnogim riječima imaju O umjesto A: moj /maj/; stor /star/; tovor /tovar - magarac/; 
dešperon /dešperan - beznadan/; ondjel /anđeo/, kurot /kurat - župnik,/ zlotan - zlatan/, 
provda - pravda/ itd. U osobnim imenima govori se i Ante /prije Onte, Mate /ranije Mote/, 
Zane /ranije Zone/, Kata /prije Kota/ itd. 

2. I Vrbovljani kao i većina Hvarana nemaju glasove; LJ: Đ, Dž - umjesto LJ i Đ 
izgovaraju J (na pr. judi divjok, grubji, nojslaji, blagoslivjat itd. (izuzetak je u imenu 
Ljubica ranije Jiibica i Ljiljana. U riječima; vesielje, žveljarin = budilica L i J je suglasnički 
skup); jir (đir), puoj ća! /otiđi!/, meja; tuji, rojen, gruožje /grožđe/, gvožjlca itd. (izuzetak 
je u imenima Đorđi - ranije se govorilo Joiji, Đurđica). Umjesto Dž govori se ž (žep, 
sv'idožba, deteržTent itd.). 

3. Glas R nije nosilac sloga, pa ispred njega dolaze samoglasnici: parst, garlit, tarbiih, 
tvaiji /tvrđi/, čoran /cm/, kor /krv/, certa itd. 

4. U govoru se česta dva diftonga: IE (miek/mek/, mieso/meso/, gvanćiera 
/poslužavnik/, omlendul /bajam/ itd. On se izgovara i u genitivu jednine imenica ženskoga 
roda: ženie, trovle, rukle, nogie itd.) i diftong /dvoglas/ UO: kuost/kost/, ovuon /on/, 
muore/more/, tvuoga /tvoga/, Varbuoska /Vrboska/ itd. 

5. Tri su akcenta: jedan kratki (kratkosilazni ili brzi) i dva duga - dugosilazni ili silazni 
i akut (koji se razlikuje od standardnog dugouzlaznog po tome što samo u početnom dijelu 
malo silazi). Za razliku od standardnog hrvatskog jezika kratkosilazni /“ / može biti ne samo 
na prvom slogu/ na pr. trova, grančica, fermovat /zaustavljati/, zakukurikat itd. Ispred njega 
vokal je dug /kvantiteta/, a označen je sa Primjeri za duge akcente; a/ dugosilazni: pir, 
joje, tilo, mišonca, kožidura /šav/ itd.: b/za akut: gaće, patit, Foranin; zubatac itd. i akut je 
na spomenutim diftonzima /vidi bilješku 3/. 

Iako je za taj posao bio potreban poseban napor /a i dobro uho/, akcentirao sam riječi 
i aforizme ne samo da bi se riječi istog glasovnog sastava moglo razlikovati po značenju 
(jin /jedem/ i jin /im/, don/dan/ i don /kratica uz ime svećenika/; sud /sud/ i sud /posuda/; 
misi /3.1. jed. prezenta gl. mijesiti/ i misi/ dativ jed. od misa: son/san/ i son /1.1. jedn. 
prezenta od gl. biti, enklitički oblik sam/; muka /brašno/ i muka; mišju /mišlju/ i mišju; prišit 
/žuriti/ i prišit /prišiti/, mlrit i m'irit /mjeriti/; puški /pučki/ i puški /dativ jedn. od puška/, 
tTlo /tijelo/ i t'ilo /htjelo/ itd.), nego i zbog toga, jer je čakavska riječ bez akcenta nepotpuna 
pa je na pr. smiješno, a ponekad i nerazumljivo, slušati i školovanog štokavca kad čita 
neakcentirani čakavski tekst. I ne samo to; budući da nema standardne čakavice svaki 
akcentirani čakavski tekst ostaje kao trajan zapis jednog lokalnog govora i za buduće 
generacije. 

6. Dolazi do stezanja dva samoglasnika kad se nađu, jedan do drugoga: ko /kao/; 
bro/brao/; zno /znao/: misli /mislio/; dvonaste /dvanaest itd., ali ne uvijek/ naoštrit, 
naobločit, nauživat se, naigrat se itd. 

7. Često se dodaju samoglasnici na proklitikama: uzo me, podo se, krozo me itd. 

8. Vokali ispadaju u sredini riječi, osobito u 1. i 2. 1. množine u imperativu; iskupmo, 
potležmo, strište /strižite/, reste /recite/ itd. i u 2. 1. jednine u imperativu: piš, govuor, ispec 
itd. 

Na kraju riječi u infmitivu: karpit, j'ist /jesti/, leć, peć itd. 

9. Za razliku od nekih drugih hvarskih lokalnih govora Vrbovljani dobro razlikuju u 
izgovoru i pisanju č i ć (koji se izgovara nešto mekše nego u standardnom jeziku). 

10. Suglasnik L se gubi u glagolskom pridjevu radnom muškoga roda: uči /učil/, hodil/, 
ali ostaje neizmijenjen na kraju imenica; vartal, posol, kartuol /košara/, svardal /svrdlo/, žol 
/žal/ itd. 

11. Suglasnik M na kraju riječi (osobito u morfološkim nastavcima) prelazi u N; rukuon 
/rukom/, mislin, govorin itd., ali ne uvijek; kum, bratim, duom /dom/ itd. 

12. Promjene suglasnika u suglasničkim skupinama su česte: 

č postaje š u suglasničkom skupu: ČK i ČN pa se govori; kvoška, maški, puški, 
turistiški, tošno, mlišni, oblošno itd. i T: mušte /muč’te/, ušte /uč’te/ itd. 

D i T ispadaju u suglasničkim skupovima DSK i TSK: gosposki, juski, harvoski, spliski 
itd. 

Suglasnički skup HV u standardnom jeziku je u lokalnom govoru F: For/Hvar/, foljen 
/hvaljen/, fola /hvala/ itd. 

D ispada u suglasničkom skupu DZ: ozvon'it. ozgor/od’gor/itd. 

Suglasnički skup GN iz standardnog jezika ponekad je GNJ: gnjojan /gnojan/, gnjizdo 
/gnijezdo/ itd., ali dognat, potiegnit itd. 

Sve se češće čuje suglasnički skup KT umjesto starijeg JT: zanoktica/zanojtica/, mukte 
/mujte/, lokti /lojti/ itd. 

U suglasničkim skupovima PČ, PŠ, PS, PT suglasnik P često ispada: čela/pčela/, šenica 
/pšenica/, sovat /psovati/, tičica /ptičica/ itd. 

13. Sve imenice muškoga roda imaju samo kratku množinu: miš - miši; mih - mihi/i 
misi/; grih - grisi: dvuor - dvuori; kaleb - kalebi itd. 

14. Većina imenica ima dvojne oblike u genitivu plurala: parst - porst i parstih; libar - 
libor i librih; kolačić - kolačić i kolačićih; stablo - stabol i stablih; lebro - lebor i lebrih; 
lazanje - lazonj i lazanjih; balota - baluot i balotih; kuća - kuć i kućih; smokva - smokov i 
smokvih itd. 

15.Osobna imena muškoga roda na -O i -E u deklinaciji dobivaju T ispred padežnih 
nastavaka (osim u petom padežu): Andro - Androta - Androtu itd.: Mateta - Matetu itd. 

I mnogo imenica srednjega roda sklanjaju se po T - deklinaciji: dlte - diteta, bilonce - 
bilonceta itd.; N - deklinaciji: sitne - simena - S-deklinaciji: nebesa, čudesa itd. 

16. U prezentu u 1.1. jedn. glagol svršava na -N: p'ijen, cipon, grfen ć’a /odlazim/, 
govorin itd. a u 3.1.mn. na -DU: triesedu, čiijedu, čuvodu, molidu itd. 

17. Aorist i imperfekt se ne upotrebljavaju, a prošla radnja se izriče perfektom: bi son 
/bio sam/, šteto je /šetao je/; rabotoli smo i lavrali smo /radili smo/; govorili su itd. 

U govoru se upotrebljava samo imperfekt glagola bit (-, b'išeš, b'iše, b'išemo, b'išete, 
b'išeđu) koji s infinitivom dotičnog glagola znači daje nešto valjalo ili se moglo učiniti u 
prošlosti: b'išeš duoć pok bi vaze; b'išedu von dov'at pok biste imali itd. 

18. Pluskvamperfekt se tvori od perfekta glagola bit i glagolskog pridjeva radnog (bi 
son duošo, ti si bi popi, mi smo se bili okupali itd.). 

19. Dodatkom enklitičkih oblika od glagola itit /ću, ćeš, će.../ na infmitivnu osnovu 
tvori se futur I /igraću, govorićeš, šetaćemo itd. ili po uzorku: jo ću igrat; ovuon će govorit; 
oni ćedu se štit. I futur II se tvori kao u standardu (na pr. Ako biiden Išo, kupiću ti parsten). 

20.1 kondicional sadašnji i prošli tvori se kao i u standardnom jeziku od kondicionalnih 
oblika glagola bit (bin, bi, bi, bismo, biste, bidu - i jo bin bi, ti bi bi, ovun bi bi, ona bi bila, 
mi bismo bili, vi biste bili, oni bidu bili) i glagolskog pridjeva radnog dotičnog glagola. 

21. Neke riječi iz talijanskog /skoro sve su bile prilagođene našem izgovoru /sve se 
manje upotrebljavaju, a zamjenjuju ih riječi iz standardnog jezika /kapit - razumit; diventat 

- postat; pensat - mislit; pierla - biser: kamarier - konobar; kapišdnt - gruobje; per ožiempjo 

- na primjer; gvera - rat; soldat - vojnik; provierbij - poslovica itd./ 

22. Rječnici razlika između standardnog štokavskog i čakavskih lokalnih govora iz 
srednjedalmatinskih /i ne samo njih/ otoka su obimni, a što se detaljnije može doznati iz 
rječnika Andra Roki “Libar viskega jezika” i “Rječnik bruškega govora” od Pera Dulčića, 
a sigurno i drugih rječnika s kojima se autor ovih bilježaka nije imao priliku upoznati. 

Dinko Matković 


POSLOVICE 

(zabilježene u Vrboski na otoku Hvaru) 

Dobro - zlo; Djela - postupci; Društvenost; Govor - šutnja; Jaki - slabi; Ludost - 
mudrost; Ljubav; Kalendar; Moralno-etičke vrijednosti: Obitelj - svojta; Općenitost; Psi¬ 
hološko područje; Savjeti; Samoća; Smrt; Tuđina: Uzroci - posljedice: Vjera; Zanimanje: 
život 

Dobro - zlo 

- Bud dobar da ne budeš - modar. 

- Učin dobro - izrj guovno. 

- Boje dobremu služit, nego zlu zapovidat. 

- Ko ni provo ča je zlo, ne zno ča je dobro. 

- Učin dobro - ne buoj se, učin zlo - zlu se nodoj. 

- Učin stuo putih dobro, a jedonput, ne, ko da nis ništa učini. 

- U zlu se ne poniz, a u dobru se ne uzohol. 

- Dobro se na daleko čuje, a zlo još i daje. 


izij = 2.1. jed. imperativa glagola izist = pojesti 
boje = bolje 

provo = particip glagola prov'at = probati 

ne buoj se = 2.1.jedn./niječni oblik/ glagola bojat se = bojati se 

stuo = 100 

Djela - postupci 

- Ako je priša umrit, ni zakopat. 

- Buog ne pločo svake subote, ma dužan ne ostaje. 

- Jedno je reć, a drugo učinit. 

- Di će suza nego - na oko. 

- Ko se dima ne nadimi, ti se uognja ne nagrije. 

- Ko umi - njemu dvi. 

- Ko muči - dvo uči. 

- Ko kanto - zlo ne misli. 

- Nova metla - dobro mete. 

- Lipo rič - vrata otvora. 

- Svaki je kovoč svojie sriče. 

- Zamo po zamo - pogača. 

- Nisu ti mravi navukli, nego zubi natukli. /reče se onome tko je debeo/ 


priša = žurba 
tin = taj 

umi = 3.1. jedn. prezenta glagola umit = umjeti 
kanto = 3.1. jedn. prezenta glagola kantat = pjevati 


Društvenost 

- Vrana vrani ne kopo oko. 

- Od store kokoše - dobro juha. 

- Rec mi s kin si, pok ću ti reć kakuov si. 

- Stav parst ii more - imoš vezu s cilin sviton. 

- Svako tičica - svuome jatu. 

- Ča se ćuko, tuo se doćuko. 

- Kuo ni zo se, ni ni za driigega. 

- Ko s jovlon tikve sodi, 6 glovu mu se razbijedu. 

- Puno babic - dite k'ilovo. 


s kin = s kime 
takuov = takav 
tičica = ptica 

čuko = 3.1 .jedn. prezenta glagola ćuk'at = slutiti, predosjećati, nagađati, 
zo se = za se/be/ 

ni = negacija 3.1. jedn. prezenta glagola bit = biti 
ni = ni 

javal = davao 


Govor - šutnja 

- Boji je dobar glos, nego zlotni pos. 

- Bbje je ča bilo /čamudrogo/ jist, nego ča bilo govorit. 

- Jazik nimo kosti, a kosti lomi. 

- Ča mi je na šarcu, tuo mi je na jaz'iku. 

- Ni sve za reć /Sve se ne govori/. 

- Ča trizan misli, pjon govori. 

- Ko se zonji smije, nojboje se smije. 

- Voda sve opere, ma ne i šporki jazik. 

- Vuol se vieže za roge, a čov'ik za rič. 

- Kakovo rilo - onako govorilo. 


pos = pas, pojas 

čamudrogo = štomudrago, bilo što 
trizan = trijezan 
pjon = pijan 
šporki = prljavi 

vieže = 3.1. jedn. prezenta glagola viezat = vezati 
rilo = obraz / nekad posprdno, a nekad vulgarno/ 

Jaki - slabi 

- S'ila Boga ne moli. 

- Komu Buog, temu i svi svieci. 

- Veliko riba j i molu. 

- Ko more i kuonj mu more. / moćniku je sve dobro/ 

- Di ni maske, misi skočedu. 

- Koje jači, tin tabaci (tko je jači, taj provodi svoju volju) 

- Slabemu kurcu svako dlaka smleto. 


ji = 3.1. jedn. prezenta glagola jist = jesti 
di = gdje 

ni = negacija 3.1. jedn. prezenta glagola bit = biti 
tin = taj 

tabaci = 3.1. jedn. glagola tabačiti 
kurac = muški spolni organ 

Ludost - mudrost 

- Ko je lud, ne biid mu drug. 

- Ko nimo u glovi, imo noge. 

- Ča lud zamorsi, stuo pametnih ne odmdrsi. 


zamorsi = 3.1 .jedn.prezenta glagola zamorsit = zamrsiti 
stuo = 100 

Ljubav 

- Jubov je slipa. 

- Daleko od očiju, daleko od šarca. 

- Ni blogo ni srebro ni zloto, već je blogo ča je šarcu drogo. 

Kalendar 

- Čuvoj se maraškega sunca. 

- Čili moj - ne svuc pon. 

- Kad vejača ne vojuje, marač oplakuje (ako veljača nije učinila po svojoj volji, t.j. ako nije 
kišovita, onda je ožujak kišovit). 

- Guospa Kandaluora - zima fuora, rekoje Blož daje lož (Na Svijećnicu, 2. veljače, prestaje 
studen, ali to nije sigurno, jer već blagdan sv. Blaža, 3. veljače, može biti hladan). 

- Agiist - d'icu pohiist (već u kolovozu djecu treba toplije oblačiti). 

- Svieti Toma - ubij projca doma. 

- Puol vejače - loza plače. 

- Do Božića ni zimie ni gloda. 

- Božiću - lipo ti je no te i dvo dona za te, ma nikad kako no te (lijepo je i dva dana iza 
Božića, ali nikad kako na Božić). 

- Sv. Kota kraći don do Božića misec don (blagdan sv. Kate je 25. studenog, a Božić 25. 
prosinca. 

- Svieti Onte opat - vazmi motiku i puoj kopat. 

- U pol morča - sipa i komorča. (dolaze u plićak) 

- San Lorenzo grand’ caldura, una volta poco dura (Sveti Lovro - velika vrućina, ali malo 
traje). 

- Quatro aprilanti - quaranta duranti (Kakvo je vrijeme 4. travnja, takvo traje 40 dana). 


maraski / i morčin / = pridjev od imenice marač = ožujak 
moj = svibanj 

pon = sukno, vunena tkanina 
Kandaluora = Svijećnica 
fuora = van; svršetak igre 
agust = kolovoz 

pohiist = 3.1 .jedn. prezenta glagola pohustot = malo sažvakati 
projca = 4. padež glagola prosac = svinja (reče se i gudač) 
za te = ovdje u značenju: iza tebe 
vazmi = 2.1 .jedn. imperativa od glagola vaziest = uzeti 
puoj = 2.1.jedn. imperativa glagola puoć = poći 


Moralno - etičke vrijednosti 

- Ako laže koza, ne laže ruog. 

- Čin ča hoćeš, ma niećeš dokle hoćeš. 

- Kad se vlaše pogospodi, gore vlaše nego paše. 

- Kuo ča čini, sebi čini. 

- Svako skuža - imo muža. 

- Ko se foli, som se kvori. 

- Ko se ne osvieti, tin se ne posvieti. 

- Na dvi katrlde - ne more se sldit. 

- Ne laje pas poradi sela, nego poradi sebe. 

- Od lajova jazika - oslobodi Bože. 


86 



_ Dinko M a t k o v i ć , Poslovice Vrbo s ke (79-95 )_ 

»Čakavska rič« XXVII (1999) • br. 1 • Split • siječanj - lipanj 


- Rec mi - da ti ne rečen (to sam ja upravo trebao tebi reći). 

- Prilika bere jagode. 

- Ča je prislono, ni maski ni drogo. 

- Ča je moje, tuo je moje, a ča je tvoje, tu5 je i moje i tvoje. 

- Oteto - prokleto! 

- Kako pravo - tako zdravo! 

- Teže je judima nego Bogu ugod'it. 

- Ko se tujemu zlu veseli, neka se svuome nodo. 

- Lako je s tujin kurcen - po kupini tuć. 

- Ko vitar sije, buru žanje. 

- Ko zlo čini, zlo ga i čeko. 

- U laži su krotke noge. 

- Di lož ručo, tuSte ne večero. 

- U tuje kozie - velo vime. 

- Veće hi se utopilo u žmulii, nego ii moru. 

- Ako ne moreš bit lip i bogat, moreš dobar i poštlen. 

- Brat brata nad jamu vodi, a u jamu ga ne tisne. 

- Čist račun, dugo jubov. 

- Darovonemu konju - zubi se ne gledodu. 

- Kumstvo je veliko pobratinstvo. 

- Poštuj brata starijega i tebe će mlaji tvoji. 

- Ča se reče, tuo se ne poreče. 

- Ča oko ne vidi, šarce ne želi. 

- Dok jednemu ne smarkne, driigemu ne svane. 

- Dužan - ružan. 

- Ko se topi i za slamu se capo. 

- Navika je jedna muka, a odvika dvi. 

- Kuća ni tisna ako čejad ni bisna. 

- Palica je iz raja izošla. 

- Bravura je živit bez lavura. 


skuža = isprika, izgovor 

foli se = 3.1.jedn. prezenta od glagola fol'it se = hvaliti se 
som = sam 

katrida = stolica 
prislono = preslano 
tuote = tu 
žmul = čaša 

ćapo = 3.1.jedn prezenta glagola ćapat = uhvatiti 
palica = šiba 

bravura = hrabrost, vrlina, umješnost 
lavur = rad 

Obitelj - svojta 

- Dica su radost i žalost. 

- Ko rano ručo i rano se oženi, ne kaje se. 

- Kor ni voda. 

- Muž je peča prilipjena. 

- Nevista - ne ustala se iz mista! 

- Žena darži tri kantuna od kuće, a muž jedon. 

- Žena somu sebe ruži kad svuoga muža tuži. 

- Žena nosi čovika na obrazu, a čov'ik ženu na košiiji. 

- Ćier odona - susidon nazvona. 

- Kad bačvica tanpori, s našon mamom svak govori - kad bačvica guore s dnon, naša mama 
svakin zluon (dok je u bačvici vina, odnosno dok majka ima, dotle je majka dobra, a kad je 
bačvica prazna, odnosno kad majka nema, onda je loša. Nepoznato mije značenje glagola 
tanporit) 

- Ako je boje tvuoj, veće ga se buoj. 

- Bliža je košiija od kapota. 

- Tieško meni po rodu mojlemu kad jo nimon na domu svojiemu. 

- Koliko je bilih gravronih - toliko je dobrih maćehih. 


kor= krv 

peča = krpa, zakrpa 
kantun = ugao 
ćier = kći, kćerka 
tvuoj = tvoj 

buoj se = 2.1. imperativa jednine od glagola bojat se 
gravron = gavran 

Općenitosti 

- Koliko judih - toliko ćudih. 

- Svaki bruod - na svuoj muod. 

- Na muci se poznajedu junoci. 

- Znonje je imonje. 

- Ne zno tovor ča je petrusimul. 

- Prozno vrića - stot ne more. 

- Svi parsti na ruci nisii isti. 

- Svaki oltarić imo svuoj križić. 

- Riba od glovie smardi. 

- Pluod ne pado daleko od stabla. 

- Niko se ni naučen rodi. 

- Iz svojte kože ne moreš uteć. 

- Od čega varč, od tega i ručica. 

- Sita Pula za Dalmaciju ne haje. 

- Kako prostreš, onako ćeš i leć. 

- Svako voda - ogonj gosi. 

- Dobro se somo foli. 

- Svako dilo - duojde na vidilo. 

- Chi lavora - camicia rossa, chi non lavora - due incolane. 
(Tko radi ima crvenu košulju, a tko ne radi - dvije uštirkane). 


muod = način 
tovor = magarac 

more = 3.1. jed. prezenta glagola moć = moći 
dilo = djelo 

duojde = 3.1. jedn. prezenta glagola duoć = doći 

Psihološko područje 

- Daje stroh ruke kako oči, nikad se ništa ne bi učinilo. 

- Ako se ne nasmiješ luđemu, niećeš pametnemu. 

- Ni bogat ko puno Imo, nego ko puno ne išće. 

- Doj mi sriču - vtež me u vriću. 

-1 pop na misi - fali. 

- Di kuo nikne, tuote i obikne. 

- Kašaj, svrdb i jubov - ne moredu se sakrit. 

- Nijedna priša ne ulovi miša. 

- Ništa ni boje od dobre voje. 

- Ča oko ne vidi, šarce ne želi. 

- Pune oči - puno šarce. 

- Svak zjo - kako zno. 

- Ni siromah ko malo imo, nego komu se puno hoće. 

- Sit glodnemu ne viruje. 

- Ne viruje gira girici da se frigodu u istoj pastirici. 

- Parico rožonj, a zlec u gori. 

- Šarcu na voju, sebi na nevoju. 

- Sve se more ča se hoće. 

- Ča ni lipo vidit, ni ni vol'it. 

- Ča se babi /i/tilo, tuč se babi smio. 

- Ko se nodo, ni glodan. 

- Ko veće hoće nego more, ostane bez kože. 

- U strohu su velike oči. 

- Teže je judima nego Bogu ugođit. 

- Ko žive u miru, svaki don je na piru. 

- Pesci - inbatesci (Na ribe se treba namjeriti). 

- Sempre fava - stufava (Uvijek bob /jesti/ - dodije). 

išće = 3.1. jedn. prezenta glagola iskat = tražiti 
viež = 2.1. jedn. imperativa glagola vlezat = vezati 
đi = gdje 
tuote = tu 
priša = žurba 

frigodu = 3.1. množ. prezenta glagola frigot se = pržiti se 
parico = 3.1. jedn. prezenta glagola parićat = spremiti 
/i/tilo se = glagol, oblik od /i/tit se = hoće se 

Savjeti 

- Ne diž jidro svakemu vitru. 

- Ni u crikvu bez piniez. 

- Ko čeko - dočeko. 

- Ko nosi - ne prosi. 

- Ko polije - ne fallje (reče se kad treba prskati vinograd). 

- Mieso iz kože, riba iz mora (treba jesti). 

- Ne more se glovuon kroz mir. 

- Ne išci kruha priko pogače. 

- Ispriiž se koliko moreš. 

- Kin se kinon izbije. 

- U gori guorsko, ii poje puojsko, a meju judima jiiski /tako se treba odijevati i ponašati/ 

- Ne more se sldit na dvi katride. 

- Dvo puta mir, a jedon put ods'ić. 

- Ni kruha bez motike. 

- Zasvir i za pos zađij. /U svemu je potrebno imati mjeru/. 

- Boje je kozu priviezat, nego se š njon natlezat. 

- Ko se duži, tin se ruži. 

- Pošji šlempju na posol - i hod za njon. 

- Veće vridi pratika nego gramatika (Više vrijedi praksa nego teorija). 

- Ni u muore mire, ni u Vlaha vire. 

- Tiho voda brig dere. 

- Ko rano rani, dvi sriče grabi. 

- Ko veće trati nego dobije, vajo da krode ili zadije. 

- Ča moreš učinit danas, ne ostav za sutra. 

- Ko se ne namuči, tin se ne nauči. 

- Molo pomoć puno vridi. 

- U se, no se i podo se. 

- Ko prin divuojci, njegova divuojka. 

- Prin pomet isprid svojie kuće, pok onda ispred tuje. 

- Čistoća je puol zdrovjo. 

- Ne gledo zima daje smokva gnjila. 

- Doj dite materi. 

- Bez muke, ni nauke. 

- Boje je spričit - nego ličit. 

- Rec popu pop, a bobu buob. 

- Ni dobru steć, ni rugu ostavit. 

- Svita ne doj - ako te niko ništa ne pito. 

- Nikad ni rano ručat i oženit se. 

- Di se maže, tuote ne škripje. 

- Pomoz se som, pok će ti i Buog pomoć. 

- Čuvoj se pasa ča ne laje. 

- Tieško ti ga do smarti ko se u zlo uparti. 

- Tieško ti ga po dotoj zdilici (teško ti je ako ovisiš o drugome). 

- Ako ne počmeš, niećeš ni svaršit. 

- Koga je molit, ni ga sardit. 

- Lipo rič - vrota otvoro. 

- Živ, ma pust driigega živit. 

- Duoć će don i donit svita. 

- Manje sira - kupi se britvica (Od štednje može se nešto kupiti). 

- Svako pronje - zube kože (ne treba često rublje prati, jer pranjem gubi kvalitetu). 

- Merda fa erba (Gnojenje je korisno). 

- Carta canta (Imam crno na bijelo). 

- Stuca e pitura, che bella figura (Kit i boja daju lijep izgled). 

- Chi va piano, va lontano (Tko ide polako, daleko dođe). 

pinlez = pluralia tantum 12 . padež/ od p'inezi = novac, novci 
mir = zid 

išći -2.1. imperativa glagola iskat = tražiti 
kin = klin 
katrida = stolica 

mir = 2.1. imperativa glagola mirit = mjeriti 
pos = pas 
tin = taj 

pošji = 2.1. imperativa glagola poslat 
hod = 2.1. imperativa glagola hodit 
pratika = praksa 
mira = mjera 

trati = 3.1. jedn. prezenta glagola trati t = trošiti 

zadije = 3.1. jedn. prezenta glagola zadivat = zakačivati; ovdje fig. odštetiti 

prin = prije 

rugo = ruglo, sramota 

svit = savjet 

som = sam 

pust = 2.1. imperativa od glagola pustit 

Samoća 

- Ko som žive som i krepo. 

- Uzdoj se u se i u svoje kjuse. 

- Ko je namuron, ni som. 

namuron = zaljubljen 

Smrt 

- Da zno čov'ik đi će vrot slomit, tamo nikad ne bi išo. 

- Do sto godišć ni kosti ni mlesa. 

- Jedna smart - stuo uzrokih. 

- Svakih kožic se prodbje /smrt ne gleda na godine starosti/ 

- Ni starosti vika, ni smarti lika. 

- Ko je beštija, beštija i umre. 


beštija = životinja, ovdje okrutan čovjek 

Tuđina 

- Ko se napije čaja od mate, zaboravi i oca i mater (čuo sam od povratnika iz Argentine). 

- Oboj ga se svuome bez svuoga. 

- Svuda je lipo, ma doma nojlipje. 

- Svuda puoć, a doma duoć. 


mate = biljka iz Južne Amerike 
oboj = jao 

Uzroci i posljedice 

- Ako slipac slipca vodi, obadvo će u jamu past. 

- Izvad komoru hrelo, čriva su mu vonka. 

- Kako šiješ, onako ćeš i žanjot. 

- Koga guja ugrize - i giišćerice se straši. 

- Kad zub boli, na njega jazik tarči. 

- Di koga sarbi, tuote se i češje. 

- Kak5 prostreš - onako ćeš i leć. 

- Chi sempre magna verde, diventa bestia /Tko uvijek jede zeleno, postane životinja/ 


komor = komarac 
čriva = crijeva 
vonka = vani 
tuote = tu 

Vrijeme 

- Grle vrime, nosi brime. 

- Popuodne je kasno na misu. 

- Svako sila za vrimena. 

- Sve u svoje vrime. 

- Vrime ne stoji. 

grie = ide, 3.1. prezenta /skraćeni oblik/ od defektivnog glagola gresti 

Vjera 

- Ni list s lozle bez voje božje. 

- Ko se čuvo - i Buog ga čuvo. 

-1 nevoja je božjo voja. 

- U neđiju ne tič poja, odnit će ti sve nevoja. 

- Mol Boga ko da ćeš sutra umrit, a lavroj ko da ćeš iivik živit. 

- Mol Boga i čin pokoru da ne padeš u goru nevoju. 

- Likor liči, a Buog izliči. 


ne tič = 2.1. imperativa /niječni oblik/ od glagola ticat= dirati 
lavroj -2.1. imperativa od glagola lav/u/rat = raditi 

Zanimanje 

- Kruh pomuorski je sa sedan korih. 

- Bez alota ni zanota. 

- Ča maška koti, sve m'iše lovi. 

- U težoka čome ruke, a bilo pogača. 

- Strašivemu targuovcu - kiirac u tobuolcu. 

- Ko targiije - ne gladuje. 


čome = crne 

tobol'ac = kožnata valjkasta vrećica 

Život 

- Da jie, kako ni, bilo bi dobro. 

- Sve je čomo zemja. 

- Muka žlv'it, a žol umrit. 

- Na mlajima svit ostaje. 

- Ne žive čovik somo od kruha. 

- Ko ni kuću grodi, sode sodi i đicu odgojo - ne zno ča je život. 

- Bogu dušu, a Buog je nieće (agonija). 

- Pitat će te starost - di ti je bila mladost. 

- Lipo je ostarit, a grubo - bit stor. 

- Mladost - ludost, a starost bez pameti. 

- Lavora porca se ti vuol magnar /Radi, svinjo, ako hoćeš jesti) 

- Cresi anni, cresi malani (S godinama rastu nevolje). 

- Fin' che dura - non paura (Dok traje nema straha). 


čomo = cma 
žol = žal, žaljenje 
sodi = nasadi 

